สะใภ้ไร้ศักดินา EP.5 แม่ผัวลมจับ ไนกี้ ควง จั๊กจั่น เปิดตัวกลางงานหมั้น
 อลหม่านบ้านแตก เมื่อ ไนกี้-นิธิดล ป้อมสุวรรณ ควงแขนลอยหน้าลอยตามากับ สาว จั๊กจั่น-อคัมย์สิริ สุวรรณศุข ถึงงานหมั้นตัวเองทำเอาแม่ผัวอย่าง ตุ๊ก-ดวงตา ตุงคะมณี ลมจับหงายเงิบ ในละคร สะใภ้ไร้ศักดินา ทางสถานีโทรทัศน์ช่อง 8 หนำซ้ำว่าที่คู่หมั้นตัวจริงอย่าง มะลิ โคทส์ มาเห็นถึงขั้นกรี๊ดบ้านสะเทือน พร้อมตบจักจั่นเต็มที่ เบื้องหลัง พูดเลยว่านักแสดงฟาดแอ็กติ้งเบอร์ใหญ่ใส่กันไม่ยั้ง จะสนุกแค่ไหนเรามีภาพมาฝากกันเป็นฉากที่ สอางค์ (ตุ๊ก-ดวงตา) เตรียมจัดงานหมั้นให้ อาชา (ไนกี้-นิธิดล) และ ลีน่า (มะลิ โคทส์) แต่อาชาดันควงปลิวลม (จั๊กจั่น-อคัมย์สิริ) มาประกาศตัวเป็นผัวเมีย ทำให้ลีน่า อาละวาดบ้านแตกพังงานเละ สอางค์ฟื้นจากเป็นลม ก็ต่อว่าไล่ปลิวลมให้ออกไป แต่ปลิวลมก็ดันก่อเรื่อง ทำน้ำแดงหกใส่เสื้อสอางค์ จนสอางค์หมายหัวเบื้องหลังฉากนี้ทีมงานยกกองไปถ่ายทำกันที่ บ้านศริญญาบางใหญ่ เป็นฉากใหญ่ที่รวมนักแสดงในเรื่องไว้แน่น ๆ แถมซีนนี้เป็นซีนงานหมั้นดังนั้นการแต่งตัวต้องจัดเต็มแน่นอน ถึงเวลาผู้กำกับ ภูมิภัทร สังวาลย์วรกุล เรียกนักแสดงมาซ้อมคิว นับว่าเป็นซีนที่แม่ผัว ลูกสะใภ้ ต่อปากต่อคำกันยาวเป็นหน้า ๆ ทำให้ แม่ตุ๊ก จั๊กจั่น มะลิ ต้องต่อบทกันเกือบครึ่งวันงานนี้มะลิถึงกับบอกว่า นี่ก็ว่าท่องบทมาอย่างดี แต่พอเจอแม่ตุ๊ก กลับลืมเลยซะงั้น ก็แหม อินเนอร์ออร่าความเป็นแม่ผัวของคุณแม่ตุ๊กแรงซะจนใครเห็นเป็นต้องสะดุ้ง ส่วนจั๊กจั่นที่ต้องตีฝีปากกับแม่ตุ๊ก และมะลิ บอกว่าซีนนี้สบายมาก เพราะไม่ต้องด่าเป็นภาษาอีสานอิฉันก็สบายใจ ฮ่าๆ ทุกอย่างเลยชิล แต่อาจจะเกร็งตอนเล็งน้ำอัดลมให้ราดเสื้อแม่ตุ๊กนี่แหละ จะพลาดมั้ย ต้องรอดู ด้านไนกี้ ซีนนี้ที่ดูหล่อสุด ๆ บอกว่า ถ้าชีวิตจริงมีสาว ๆ มารุมแบบนี้คงจะดี ไม่น้อย อิอิ หลังจากที่ซ้อมคิวจนเป๊ะถ่ายจริงเริ่มที่ ไนกี้ควงจั๊กจั่น มาเปิดตัวว่าเป็นแฟน แม่ตุ๊กเห็นรับไม่ได้ไล่จั๊กจั่นออกจากบ้าน จั๊กจั่นได้ทีพูดเยาะเย้ยมะลิ ที่เป็นว่าที่คู่หมั้น มะลิวีนใหญ่ กรี๊ดบ้านแตกพังงานจนยับเยิน แถมยังเกือบจะวางมวยกับจั๊กจั่น จั๊กจั่นเห็นตุ๊กจะเป็นลมอีกรอบเลยรีบหาน้ำแดงมาให้แต่ขวดดันระเบิดน้ำหกใส่เสื้อแม่ตุ๊ก ไม่พอยังเอาน้ำเปล่ามาราดซ้ำ สิ้นเสียงคัต จั๊กจั่นถึงขั้นถามมะลิว่า ถ้าจะกรี๊ดดังขนาดนี้ รับน้ำขิงร้อน ๆ ให้ชุ่มคอสักถ้วยมั้ย เจ๊เป็นห่วง ฮ่าๆ เรียกว่าเป็นอีกหนึ่งซีนที่สนุกครบรสและฮากระจายแน่นอนติดตามฉากนี้ได้ในละคร สะใภ้ไร้ศักดินา วันพุธที่ 19 สิงหาคมนี้ เวลา 19.00 น. ทางช่อง 8>>อ่านนิยายไทยรัฐทั้งหมดได้ที่นี่<<
อลหม่านเมื่อ ไนกี้-นิธิดล ป้อมสุวรรณ ควงแขนลอยหน้าลอยตามากับสาว จั๊กจั่น-อคัมย์สิริ สุวรรณศุขถึงงานหมั้นตัวเองทำเอาแม่ผัวอย่าง ตุ๊ก-ดวงตา ตุงคะมณี ลมจับหงายเงิบ ในละคร สะใภ้ไร้ศักดินา
สะใภ้ไร้ศักดินา,สะใภ้ไร้ศักดินา EP.5,จั๊กจั่น อคัมย์สิริ,ไนกี้ นิธิดล,สะใภ้ไร้ศักดินา ล่าสุด,นิยาย,ปลิวลม2020,ละคร